‘વાઉ…થેન્ક્સ યાર. બહુ સમય પછી રજનીગંધાનાં ફૂલ જોયા.’ કશિશે ફૂલ નાક નજીક લઈને ઊંડા-ઊંડા શ્વાસ લીધા. એને મમ્મી યાદ આવી ગઈ. મમ્મીની સાથે આ સુવાસ કેટલી જોડાયેલી હતી. મમ્મીએ ઘરની આસપાસ અનેક ફૂલછોડ ઉગાડ્યા હતાં, પણ મમ્મીને બધાં ફૂલોમાં રજનીગંધા બહુ પ્રિય હતાં. સિઝન હોય ત્યારે અચૂક રોજ સાંજે રજનીગંધાનાં ફૂલ ડ્રોઇંગરૃમના ફ્લાવરવાઝમાં ગોઠવાતાં. એની મહેકથી રાત આખી ઘર મહેકતું. આહ! કશિશે બહુ લગાવથી ફૂલોને ડાઇનિંગ રૃમના ફ્લાવરવાઝમાં ગોઠવ્યાં. પછી ધ્યેયની નજીક આવીને એને સહેજ રીતે ભેટી અને બોલી,